ผู้พิการทางสายตาสามารถถอนเงินผ่านตู้ ATM SCB
ไทยพาณิชย์ เปิดตัวบริการใหม่เพื่อผู้พิการทางสายตาสามารถถอนเงินผ่านตู้ ATM SCB
29 ก.ย. 2564

ธนาคารไทยพาณิชย์ มุ่งมั่นในการนำเทคโนโลยีอันทันสมัยมาใช้ในการพัฒนาเพื่อเพิ่มขีดความสามารถในการให้บริการทางการเงินที่สามารถตอบโจทย์ความต้องการของลูกค้าทุกกลุ่มอย่างต่อเนื่อง ล่าสุดเปิดตัวบริการใหม่ สำหรับผู้พิการทางสายตาสามารถถอนเงินผ่านตู้ ATM ของธนาคารไทยพาณิชย์ได้แล้ววันนี้ โดยธนาคารได้พัฒนาและออกแบบฟีเจอร์รูปแบบใหม่บนตู้ ATM ให้มีฟังก์ชั่นเฉพาะตัว เพื่อช่วยอำนวยความสะดวกแก่ผู้พิการทางสายตาให้สามารถทำธุรกรรมทางการเงินได้ด้วยตนเองตั้งแต่ต้นจนจบ ด้วยปุ่มกดพิเศษทางขวามือด้านบนสุดของหน้าจอ ATM สำหรับเริ่มต้นการทำรายการถอนเงินสดด้วยบัตร พร้อมเสียงอธิบายการทำธุรกรรมในทุกขั้นตอน นำร่องให้บริการตู้ ATM รูปแบบใหม่ที่มีสติ๊กเกอร์สัญลักษณ์อักษรเบรลล์ติดอยู่บนตู้ จำนวนกว่า 5,700 ตู้ ทั่วประเทศ ธนาคารมุ่งหวังให้บริการใหม่นี้จะสามารถช่วยส่งเสริมคุณภาพชีวิตให้กับผู้มีปัญหาทางการมองเห็นสามารถเข้าถึงบริการทางการเงินและทำธุรกรรมทางการเงินด้วยตนเองได้สะดวกและปลอดภัยยิ่งขึ้นขั้นตอนการถอนเงินสดตู้ ATM SCB สำหรับผู้พิการทางสายตา1. กดปุ่มทางขวามือด้านบนสุดของเครื่อง ATM2. เสียงอธิบาย: กรุณาสอดบัตร3. เสียงอธิบาย: กรุณากดรหัสและกดยืนยันที่ปุ่มข้างหน้าจอทางขวามือของท่านนับจากบนสุดลำดับที่ 14. เสียงอธิบาย: กรุณาเลือกกดยอดเงินที่ถอน หรือเลือกถอนระบุจำนวนเงิน5. เสียงอธิบาย: กรุณากดจำนวนเงินที่แป้นพิมพ์ตัวเลข และกดยืนยันที่ปุ่มข้างหน้าจอทางขวามือนับจากบนสุดลำดับที่ 3 หรือหากต้องการแก้ไขตัวเลขกรุณากดปุ่มลำดับที่ 4 (กรณีถอนระบุจำนวนเงิน)6. เสียงอธิบาย: กรุณารับเงินสดและตรวจนับ7. เสียงอธิบาย: เลือกรับใบบันทึกรายการกรุณากดปุ่มข้างหน้าจอซ้ายมือลำดับที่ 4 หากไม่ต้องการกรุณากดปุ่มข้างหน้าจอขวามือลำดับที่ 48. เสียงอธิบาย: กรุณารับบัตรและใบบันทึกรายการ/กรุณารับบัตรคืน